Koto XI Tarusan, Pesisir Selatan

Koto XI Tarusan adolah sabuah Kecamatan nan ado di Kabupaten Pesisir Selatan, Sumatera Barat, Indonesia.

Etimologi 
Kato "Tarusan" sacaro harfiah bararti tarusan dikaranoan wilayah Tarusan ko talatak pado jalua tambuak dari Painan manuju kota Padang di utara.

Asa Usua Panduduak 
Sabagian banyak nenek moyang Tarusan barasal dari Nagari Guguak (kini Luhak Kubuang Tigo Baleh), jo sabagian ketek marupokan ekspansi dari nenek moyang urang Bayang tarutamo di sakitar Api-api.

Sijarah 
Sijarah tabantuaknyo Nagari Koto XI Tarusan labiah dulu dibandiangkan jo tabantuaknyo Nagari Bayang Nan VII jo Nagari Padang VIII Suku tamasuak Bunguih jo Taluak Kabuang bahkan sabagian panduduak kota Padang kini marupokan panyabaran dari katurunan urang Tarusan. Dahulu di Koto XI Tarusan tadapek sabuah karajaan tuo banamo Karajaan Sungai Nyalo nan samulo bapusat di Nagari Taratak Sungai Lundang, nan masih marupokan karabaik dari Karajaan Pagaruyung jo Karajaan Sungai Pagu. Kamudian pusat karajaan bapindah ka Tarusan kini, arah ka muaro sungai Batang Baruih atau dikanal juo Batang Tarusan.

Panamoan Koto XI Tarusan awalnyo tadapek sabaleh koto di karajaan ko nan juo barasal dari sapuluah banda atau Banda Sapulu nan awal. Namun kamudian namo Banda Spuluah digunoan untuak manyabuik wilayah antaro Painan jo Indrapura di kamudian hari, nan marupokan wilayah parluasan dari Karajaan Sungai Pagu.

Di sapanjang kacamatan ko masih banyak ditamui rumah-rumah tradisional berarsitektur Kajang Padati sarupo nan ditamui di pakampuangan di kota Padang.

Disabuik Koto XI Tarusan karano awalnyo wilayah kacamatan ko asalnyo tadiri dari sabaleh koto, nan kini adolah:

 Kapuh
 Ampang Pulai
 Nanggalo
 Batu Hampa
 Duku
 Baruang-baruang Balantai
 Koto Panjang
 Sungai Lundang
 Sungai Pinang
 Siguntua Tuo
 Siguntua Mudo

Bateh wilayah 
Barikuik marupokan bateh wilayah kacamatan Koto XI Tarusan.

Kantua 
Alamaik kantua kacamatan:

 Jl. Raya Padang - Painan Km 55 Tarusan

Wilayah administratif 
Kacamatan Koto XI Tarusan maliputi sajumlah nagari barikuik:

 Siguntua

 Taratak Sungai Lundang
 Baruang2 Balantai
 Barung Barung Balantai Selatan
 Baruang2 Tangah
 Duku
 Batu Hampar
 Batu Hampar Selatan
 Nanggalo
 Setara Nangga
 Mandeh
 Ampang Pulai
 Jinang Kampung Pansur Ampang Pulai
 Pulau Karam Ampang Pulai
 Cerocok Anau Ampang Pulai
 Sungai Pinang
 Kapuah
 Kapuah Utara

Panduduak 
Pado taun 2003 tacatat jumlah panduduaknyo sabanyak 23.949 urang.

Potensi 
Di Kacamatan ko tadapek banyak objek wisata, diantaronyo pantai Batu Kalang jo pantai Taluak Sikulo, pantai Mandeh jo babarapo objek wisata lainnyo.

Salain itu, Kacamatan iko juo marupokan daerah panghasil gambir tarutamo di nagari Baruang-Baruang Balantai, Baruang-Baruang Balantai Salatan jo Nagari Siguntua (Siguntur), ikan didaerah pantai sarupo di Nagari Ampang Pulai.

Daerah kacamatan iko juo panghasil padi jo daerah paternakan nan sangaik bakambang sarupo taranak jawi,

Rujuakan

Pautan lua 
 http://www.visitpadang.com/?p=48
 http://www.pu.go.id/publik/ind/produk/info_statistik/infosta/11miskin/kec.asp?kdprop=13&kdkab=02&kdkec=110&tx=jpddkpr